Շոկոլադի թանգարան (Մոսկվա)

Շոկոլադի թանգարան, (պաշտոնապես՝ Ռուսական շոկոլադի պատմության թանգարան, կրճատ՝ , ), թանգարան՝ նվիրված շոկոլադի և կակաոյի պատմությանը։

Թանգարանի մասին 
Ռուսական շոկոլադի պատմության թանգարանը գտնվում է Հաղթանակի հրապարակում։ Բացվել է 2014 թվականի մարտին։ Մինչ 2014 թվականը, Ռուսաստանի ժամանակակից պատմության թանգարանի հիման վրա, կար «Շոկոլադի և Կակաոյի» («Шоколад&Cacao») ցուցահանդես։ Ներկայումս ցուցահանդեսը ներառում է ավելի քան 15 հազար ցուցանմուշներ, ավելի քան 10 հազարը գտնվում են թանգարանի պահեստարաններում։ Էքսկուրսիաներն (ըստ նախնական գրանցման) անց են կացվում երեք լեզուներով. ռուսերեն, անգլերեն, ֆրանսերեն։

Ցուցադրում 

Թանգարանի ցուցադրությունը ներկայացված է երեք դահլիճով (ընդհանուր առմամբ, ավելի քան վեց հարյուր քառակուսի մետր), որի շրջանակներում ներկայացվում է՝ մարդու կողմից կակաոյի հատիկների օգտագործումը՝ սկսած հնագույն ժամանակներից։

Առաջին դահլիճ 
Առաջին դահլիճը նվիրված է շոկոլադի պատմությանը՝ սկսած ացտեկների պատմությունից, որոնց համար կակաոյի հատիկներից պատրաստված ըմպելիքը՝ համեմված պղպեղով, համարվում էր սրբազան ըմպելիք։ Այստեղ և՛ հնադարյան ամաններ են, և՛ այնպիսի օրինակներ, որ հնում կակաոյի հատիկները փաստացիորեն հավասարվում էին դրամական միավորին:Կա և՛ հին ճենապակի, և՛ XVIII—XIX դարերի պաստառներ, և՛ ժամանակակից աշխարհահռչակ կոնցեռնների արտադրանքներ։

Երկրորդ դահլիճ 
Մինչ 1914 թվականը Ռուսական կայսրությունը շոկոլադի արտադրության գործում համաշխարհային առաջատարներից էր։ Ըստ 1914 թվականի տվյալների՝ միայն Մոսկվայում և Սանկտ Պետերբուրգում կար 383 հրուշակեղենի ձեռնարկություն։ Ռուսական շոկոլադի պատմության թանգարանի ցուցանմուշները պատմում են XIX դարի վերջի և XX դարի սկզբի լավագույն շոկոլադի գործարանների մասին։ Փաթեթավորումների, տուփերի հավաքածուն՝ ներկայացված դահլիճում, բացահայտում է բազմաթիվ գաղտնիքներ։

«Այդ ժամանակի հայտնի նկարիչները. Ալեքսանդր Բենուան, Վիկտոր Վասնեցովը, Բորիս Զվորիկինը, Իվան Բիլիբինը, նրանք բոլորը, իրենց հիմնական ստեղծագործական աշխատանքից բացի, մասնակցում էին շոկոլադի փաթեթավորման ստեղծմանը...», - նշում է թանգարանի հիմնադիր Եվգենի Տրոստենցովը։

Թանգարանի արժեքավոր նմուշներից է Ի.Լ. Դինգայի հրուշակեղենի և շոկոլադի գործարանի Մակարոնայի շոկոլադե ձուն։

Երրորդ դահլիճ 
Երրորդ դահլիճը պատմում է հրուշակեղենի արդյունաբերության մեջ խորհրդային դարաշրջանի մասին։ Բացի դրանից, այդ վերջին դահլիճը պատմում է խորհրդային ժամանակաշրջանի երկու հիմնական նկարիչների՝ Մանուիլ Անդրեևի և Լեոնիդ Չելնոկովի աշխատանքների մասին։

Մինի-արտադրություն 

Թանգարան այցելելու ծրագիրն ընդգրկում է նաև շոկոլադի ստեղծման ցուցադրություն։ Այցելուների աչքի առաջ կակաոյի հատիկները բովում են, աղում, այնուհետև ստացված զանգվածը փոքր-ինչ տաքացվում է, որից հետո հալված կակաոյի զանգվածը լցնում են ձևավոր տարրաների մեջ և դնում սառչելու։

Համտեսում 
Թանգարան-ցուցահանդեսային ծրագրի շրջանակներում բոլոր այցելուներին առաջարկվում են մի շարք համտեսումներ (սրբազան խմիչք, շոկոլադ, որը սիրում էր Դենի Դիդրոն, պրալին, և ժամանակակից բնական շոկոլադ)։

Ցուցադրական դասընթացներ 
Թանգարանի ծրագրի մեջ մտնում են նաև շոկոլադի պատրաստման ցուցադրական դասընթացներ՝ շոկոլադյեի հսկողությամբ։

Ծանոթագրություններ

Արտաքին հղումներ 
Ռուսական շոկոլադի պատմության թանգարանի պաշտոնական կայք 

Թանգարաններ այբբենական կարգով
Շոկոլադի թանգարաններ
Մոսկվայի թանգարաններ